EkBass/fiwiki-20250220-pages-articles huggingface dataset:
Keltasuolaheinämittari

Keltasuolaheinämittari (Timandra comae) on lehtimittareihin kuuluva perhonen, jonka toukat elävät muun muassa suolaheinällä. Laji kuvattiin vuonna 1931 harmosuolaheinämittarin keltaisena värimuotona alalajiksi Timandra griseata comai. Keltasuolaheinämittari kuitenkin eroaa harmosuolaheinämittarista paitsi väriltään, myös naarasyksilöiden genitaalien, lentoajan sekä esiintymisalueen suhteen, joten se on erotettu omaksi lajikseen vuonna 1995. == Koko ja ulkonäkö == Laji muistuttaa runsaasti harmosuolaheinämittaria, jonka alalajiksi Timandra griseata comai laji alun perin kuvattiin vuonna 1913. Kuten harmosuolaheinämittarillakin, lajin siipien poikki kulkee selvä, punertava raita, joka päättyy etusiipien kärkeen. Myös siipien ripset ja reunaosat ovat myös väriltään punertavia. Koiraan tuntosarvet ovat kampamaiset.Mikkola ym: Suomen perhoset – Mittarit 1, s. 64–65 Erotuksena harmosuolaheinämittariin on keltasuolaheinämittarin siipien pohjaväri kuitenkin selvästi kellertävä ja siipien harmaat suomut ovat selvästi vaaleampia. Kooltaan keltasuolaheinämittari on myös hieman pienempi. Naaraiden genitaaleissa on lajien välillä selviä eroja, sen sijaan koiraiden genitaalit ovat melko samankaltaiset. Näiden seikkojen ja lentoajan erojen vuoksi keltasuolaheinämittari on erotettu omaksi lajikseen vuonna 1995 == Levinneisyys ja lentoaika == Keltasuolaheinämittaria tavataan Suomessa vain maan etelärannikolla ja lounaissaaristossa, kun harmosuolaheinämittari on levittäytynyt aina Oulun korkeudelle asti. Laji on kaksisukupolvinen: ensimmäinen sukupolvi on lennossa kesäkuussa ja toinen pääosin elokuussa. == Elinympäristö ja elintavat == Lajia tavataan muun muassa lämpimillä rinneniityillä sekä kedoilla, ahoilla ja kalliomaastossa. Lajia voidaan tavata myös kosteammissa ympäristöissä, kuten rantaniityillä. Pihoilla lajia ei juurikaan esiinny. Keltasuolaheinämittarin ensimmäinen sukupolvi talvehtii toukkana, mutta toisen sukupolven yksilöt kehittyvät samanvuotisista toukista. == Ravintokasvi == Toukat elävät niittysuolaheinällä sekä muilla hierakkojen sukuun kuuluvilla kasveilla. Toukkien ravintokasveja ovat myös erilaiset tattaret. == Lähteet == * === Viitteet === Luokka:Lehtimittarit
Fabian Hambüchen

Fabian Hambüchen (s. 25. lokakuuta 1987 Bergisch Gladbach) on saksalainen telinevoimistelija, maailman- ja moninkertainen Euroopan mestari sekä olympiamitalisti. Hambüchenin vahvin teline on ollut rekki, jolla hän voitti olympiapronssia Pekingissä 2008, olympiahopeaa Lontoossa 2012, maailmanmestaruuden Stuttgartissa 2007, kolme Euroopan mestaruutta vuosina 2005, 2007 ja 2008 sekä kultaa Euroopan kisoissa 2015. Hambüchen on kuitenkin pärjännyt arvokisamitalien arvoisesti myös muilla yksittäisillä telineillä ja moniottelussa. Hambüchen valittiin Saksassa Vuoden urheilijaksi vuonna 2007. ==Aiheesta muualla== *Fabian Hambüchen – sports-reference.com *Hambüchenin kotisivu Luokka:Saksalaiset telinevoimistelijat Luokka:Saksalaiset olympiamitalistit Luokka:Vuonna 1987 syntyneet Luokka:Elävät henkilöt
Henok Goitom

Henok Goitom (s. 22. syyskuuta 1984 Solna, Ruotsi) on ruotsalais-eritrealainen jalkapalloilija. Hän edustaa Ruotsin Allsvenskanissa pelaavaa AIK:ta ja on pelipaikaltaan hyökkääjä. == Seurajoukkueura == Goitom siirtyi kotimaastaan italialaiseen Udineseen vuonna 2004. Hän pelasi ensimmäisen ottelunsa maan pääsarjassa 19. helmikuuta 2005 Internazionalea vastaan. Samaisessa ottelussa hän onnistui myös maalinteossa. Kaudet 2005–2007 hän oli lainalla espanjalaisessa Ciudad Murciassa, joka pelasi maan toiseksi korkeimmalla sarjatasolla Segunda Divisiónissa. Toisella kaudellaan 2006–2007 joukkueessa hän teki pelaamassaan 38 ottelussa 15 maalia. Kesällä 2007 Goitom teki nelivuotisen sopimuksen toisen murcialaisseuran Real Murcian kanssa. Joukkue maksoi hänestä 3 miljoonan euron siirtokorvauksen.El Murcia ficha al delantero sueco Henok Goitom Marca. Viitattu 10.10.2010. Hän pelasi kauden 2007–2008 aikana 31 ottelua ja onnistui ainoastaan kaksi kertaa maalinteossa. Seuraavaksi kaudeksi 2008–2009 Goitom siirtyi lainasopimuksella Valladolidiin, joka sisälsi osto-option kauden päätteeksi.Goitom llega al Valladolid "para marcar goles y ayudar a mantener la permanencia" Soitu. Viitattu 10.10.2010. Hän onnistui vakiinnuttamaan pelipaikkansa joukkueen avauskokoonpanossa ja oli tärkeä osa hyökkäyspäässä kauden edetessä. 7. maaliskuuta 2009 hän teki kaksi maalia ottelussa Recreativoa vastaan. Kauden päätyttyä hän oli joukkueen paras maalintekijä 10 osumallaan. Heinäkuussa 2009 Goitom vapautettiin sopimuksestaan Murcian kanssa ja niin hän siirtyi Almeríaan korvaamaan seurasta poislähtenyttä Álvaro Negredoa. Hänen teki kauden ainoan maalinsa kotiottelussa Tenerifeä vastaan. Kesällä 2012 Goitom siirtyi Allsvenskanissa pelaavaan AIK:hon. == Maajoukkueura == Goitom edusti Ruotsia nuorisomaajoukkueissa. Vuonna 2015 hän sai FIFAlta luvan pelata Eritrean maajoukkueessa. == Lähteet == == Aiheesta muualla == * Goitomin tilastot BDFutbol -sivustolla Luokka:Ruotsalaiset jalkapalloilijat Luokka:Eritrealaiset jalkapalloilijat Luokka:Vuonna 1984 syntyneet Luokka:Elävät henkilöt
Weapons of Our Warfare

__NOTOC__ Weapons of Our Warfare on kristillisen thrash metal -yhtye Deliverancen toinen albumi, joka julkaistiin vuonna 1990 Intense Recordsilla. Retroactive Records uudelleenjulkaisi albumin remasteroituna vuonna 2008. Nimikappaleen musiikkivideo oli MTV:n Headbanger's Ball -ohjelman Top 3 -listalla 12 viikkoa perättäin. Eräs arvostelija kirjoitti, että kitaristi George Ochoan liittyminen yhtyeeseen vei tasoa esikoisalbumista selvästi eteenpäin, kun puhutaan laulunteosta, taidosta, tuotannosta ja ammattimaisuudesta. Albumin sanoitukset käsittelevät henkistä sodankäyntiä 2. korinttolaiskirjeen jakeita 10:4-5. mukaillen. == Kappaleet == # # # # # # # # # # # == Kokoonpano == * Jimmy P. Brown II – laulu, kitara * George Ochoa – kitarat * Brian Khairullah – basso * Chris Hyde – rummut == Aiheesta muualla == * * Luokka: Vuoden 1990 albumit Luokka:Yhdysvaltalaiset thrash metal -albumit Luokka:Speed metal -albumit
Jukka-Pekka Vainionpää

Jukka-Pekka Vainionpää (s. 7. tammikuuta 1990) on suomalainen pesäpalloilija, joka on pelannut vuodesta 2022 lähtien Vimpelin Vedossa. Vuosina 2009–2011 hän edusti Nurmon Jymyä ja vuonna 2012 Pattijoen Urheilijoita sekä vuosina 2013-2021 Seinäjoen JymyJusseja Vainionpää pelaa numerolla 10 lyöjäjokerina, mutta osaa pelata myös lukkarina. Vainionpää valittiin vuonna 2009 vuoden tulokkaaksi. Vainionpään kasvattajaseura on Vaasan Maila. 30\. elokuuta 2020 Vainionpää saavutti kaikkien aikojen nuorimpana pesäpalloilijana tuhat lyötyä juoksua. Vainionpää voitti lyöjäkuninkuuden vuonna 2020 lyömällä 75 juoksua. http://www.pesiksenmaailma.fi/index.php/tilastoselain?tilasto=lyojatilasto&jarjestys;=lyodyt&sarja;=1&kausi;=2020&sarjajako;=%25&sarjavaihe;=1&joukkueid;=%25&view;=tilastoselain Vainionpää siirtyi kaudeksi 2022 Vimpelin Vedon paitaan == Saavutukset == === Pelaajana === *1 SM-kulta: 2022 *1 SM-hopea: 2023 * 1 SM-pronssi: 2012 * 10 Itä-Länsi-ottelua: 2012-2019, 2021, 2024 * Superpesiksen lyöjäkuningas (6): 2014, 2016, 2018, 2019, 2020, 2022 * Vuoden jokeri (3): 2014, 2016, 2019 http://www.pesis.fi/pesapalloliitto/historia/parhaat-pelaajat- kausittain/vuoden_jokerit/ * Superpesiksen kuukauden pelaaja (5): heinäkuu 2013, toukokuu 2016, heinäkuu 2017, kesäkuu 2022, elokuu 2022http://www.pesis.fi/pesapalloliitto/historia/pelaajatilastot/kuukauden_pelaajat/ * Superpesiksen vuoden tulokas: 2009 http://www.pesis.fi/pesapalloliitto/historia/parhaat-pelaajat- kausittain/vuoden_tulokkaat/ * Kultainen maila: 2016 http://www.pesis.fi/pesapalloliitto/historia/parhaat-pelaajat- kausittain/pelaajien_valinnat/ * Superpesiksen pudotuspelien arvokkain pelaaja: 2022 * Superpesiksen kuukauden jokeri: kesäkuu 2022 * Vuoden pesäpalloilija: 2022 == Lähteet == == Aiheesta muualla == Luokka:Suomalaiset pesäpalloilijat Luokka:Vuonna 1990 syntyneet Luokka:Elävät henkilöt
Simo Rouvali

Simo Rouvali (s. 13. marraskuuta 1975 Naantali) on suomalainen entinen jääkiekkoilija, joka edusti koko SM-liigauransa ajan Turun Palloseuraa vuosina 1994–1999. Hän pelasi SM-liigan runkosarjassa yhteensä 207 ottelua tehoin 30+40=70. Jäähyminuutteja kertyi 178. Rouvali pelasi urallaan myös puolustajana. ==Ura== Rouvali oli TPS:n oma kasvatti. Hän pelasi ensimmäiset miesten pelinsä kaudella 1994–1995, jolloin noin puolet kaudesta kului I-divisioonajoukkue Kiekko-67:ssä ja puolet Rouvali pelasi SM-liigaa TPS:ssä. Hän pelasi SM-liigan runkosarjassa 19 ottelua tehoin 4+1=5 ja pudotuspeleissä viisi ottelua ilman tehopisteitä. Rouvali voitti Suomen-mestaruuden keväällä 1995. Kausi 1995–1996 oli Rouvalille ensimmäinen kokonainen SM-liigassa. Hän teki yhden kauden piste-ennätyksensä tekemällä 44 ottelussa tehot 10+11=21. Rouvalin kausi päättyi SM-hopeaan keväällä 1996. Kaudella 1996–1997 TPS pelasi myös European Hockey Leaguessa. Joukkue ja Rouvali voittivat Euroopan mestaruuden, kun TPS voitti kotonaan Moskovan Dynamon lukemin 5-2. Rouvalin kausi SM-liigassa päättyi hopeaan toisen kerran keväällä 1997. Kaudella 1998–1999 Rouvali teki uransa toiseksi parhaat pisteet tehoilla 5+13=18 ja hän voitti keväällä 1999 toisen Suomenmestaruutensa. ==Halvaantuminen== 12\. kesäkuuta 1999 Rouvali oli mestaruuteen päättyneen kauden jälkeen viettämässä vapaa-aikaansa Samppalinnan maauimalassa, Turussa. Hän hyppäsi pää edellä uima-altaan matalasta päästä veteen ja löi sukeltaessaan päänsä altaan pohjaan. Rouvalin selkäranka vioittui neljännen ja viidennen nikaman kohdalta, minkä seurauksena hän neliraajahalvaantui. Samalla Rouvalin SM-liigaura päättyi vain 23-vuotiaana. Onnettomuuden jälkeen Rouvali kykeni liikuttamaan vain silmiään, mutta kovalla kuntoutuksella hän sai kädet toimimaan ja pystyy kelaamaan itse pyörätuoliaan. Rouvali käytti kuntoutukseensa Giselher Schalowin kehittämää rytmisdynaamista menetelmää, kunnes se kiellettiin Suomessa. Rouvali on nykyään tietokoneammattilainen. ==Tilastot== 1994–1995 Kiekko-67 I-divisioona 22 4 5 9 22 - - - - - TPS SM-liiga 19 4 1 5 10 5 0 0 0 0 1995–1996 TPS SM-liiga 44 10 11 21 61 9 1 0 1 8 1996–1997 TPS SM-liiga 47 6 7 13 34 9 0 1 1 6 1997–1998 TPS SM-liiga 44 5 8 13 49 3 1 1 2 2 1998–1999 TPS SM-liiga 53 5 13 18 24 9 0 2 2 2 5 kautta yhteensä SM-liiga 207 30 40 70 178 35 2 4 6 18 ==Lähteet== * * * ===Viitteet=== Luokka:Suomalaiset jääkiekkoilijat Luokka:Suomalaiset neliraajahalvaantuneet henkilöt Luokka:Vuonna 1975 syntyneet Luokka:Elävät henkilöt
Bio Huvimylly

Bio Huvimylly oli elokuvateatteri Raahessa. Se oli toiminnassa samalla paikalla vuosina 1937–2011. Huvimylly oli Raahen ainoa elokuvateatteri. Alkuperäinen, suojeltu rakennus on yhä olemassa, ja se on tarkoitus kunnostaa kulttuurikäyttöön vuoteen 2026 mennessä. == Historia == Bio Huvimyllyn rakennustyöt alkoivat syyskuun vuoden 1936 loppupuolella ja rakennus valmistui maaliskuussa 1937. Suunnittelija on jäänyt tuntemattomaksi. Rakennus vastaa malliltaan 1930-luvulla elokuvateattereille suositeltua mallia. Se rakennettiin kuitenkin niin sanotulle välitontille, ei kulmatontille. 1960-luvulla paikkamäärää vähennettiin talouden vuoksi. Pienempi paikkamäärä pienensi elokuvista maksettavia kopiovuokria. Se myös toi niin sanotun pienteatterilisän. 1960-luvulla rakennus sai myös sisävessat. Alkuperäisen rakennuttajan Kaarlo Siposen kuoltua vuonna 1962 rakennus siirtyi perikunnan hoidettavaksi. Vuonna 1973 Velikalle Siponen osti teatterin. Jyri Yli-Luoma pyöritti toimintaa vuosina 1992-2003. Myöhemmille omistajilleen teatteri siirtyi vuonna 2004. Elokuvateatteri on säilynyt varsin hyvin alkuperäisenä rakennuksena, tosin sisäpuolella on melkein kaikki uusiutunut. Teatteri sai uudet istuimet, Dolby-stereot ja helmiäisvalkokankaan. Alun perin sisäänkäynti oli kadun puolelta pääovista ja uloskäynti takaa valkokankaan vasemmalta puolelta. Parvekekatsomosta poistuttiin rakennuksen vasemmalla puolella olevia tikkaita pitkin. Sittemmin sekä ulos- että sisäänkäynti on tapahtunut pääovista kadun puolella. Alun perin elokuvateatterissa oli yli 300 paikkaa, mutta sittemmin niitä vähennettiin muun muassa paloturvallisuussyistä. Lopullinen paikkamäärä oli 230. Huvimyllyssä oli myös parvekekatsomo ja aitiopaikat. === Toiminnan päättyminen === Bio Huvimyllyn vuokrasopimus päättyi marraskuussa 2011. Tontin omistanut Soveliuksen apurahastosäätiö ei jatkanut vuokrasopimusta rakennuksen omistajan kanssa. Museovirasto on Bio Huvimyllyn säilyttämisen kannalla. Teatteriin on kuitenkin suunniteltu uutta toimintaa, ja kesällä 2022 Raahen kaupungille jätettiin toimintasuunnitelma Bio Huvimyllyn tulevaisuudesta. Huhtikuussa 2023 Huvimyllyssä järjestettiin konsertti. Rakennuksessa ei ollut esimerkiksi lämmitystä, kunnes ne palautettiin peruskorjauksen aikana vuonna 2024. Kesällä 2024 Soveliuksen apurahastosäätiö lahjoitti Bio Huvimyllyn raahelaiselle Tukea syöpätyölle ry:lle. Peruskorjauksen jälkeisiin suunnitelmiin kuuluvat sekä elokuvatoiminta että konsertit. == Lähteet == * Huvimylly.com === Viitteet === Luokka:Raahen kulttuuri Luokka:Suomen entiset elokuvateatterit Luokka:Suomen suojellut rakennukset
Veitsiluodon kirkko

Veitsiluodon kirkko on Kemin seurakunnan kirkko ja seurakuntakeskus Hepolan kaupunginosassa Kemissä. Seurakuntataloa alettiin suunnitella Veitsiluotoon jo 1938, mutta sodan takia rakennushanke viivästyi. Lisäksi Karihaaran seurakuntatalon rakentaminen meni Veitsiluodon hankkeen edelle, koska Karihaarassa seurakunnan kokoustilana käytetty vanha koulu tuhoutui Lapin sodassa. Kirkon suunnittelusta järjestettiin kutsukilpailu, joka päättyi 15. maaliskuuta 1950. Osallistujina olivat arkkitehdit Arvo Murama, Olli Pöyry, Heikki Siren ja Veikko Larkas. Ensimmäiselle sijalle nousi Larkaksen ehdotus Orga pro nobis, jonka mukaan kirkko toteutettiin. Rahoitusongelmien vuoksi betonirunkoisen, tiilirakenteisen pitkäkirkon rakennustyöt päästiin aloittamaan vasta kesällä 1955. Kirkko valmistui syksyllä 1957 ja sen vihki Oulun hiippakunnan piispa Olavi Heliövaara 29. syyskuuta 1957. Kirkkosalin pinta-ala on 500 m² ja siellä on 370 istumapaikkaa. Kirkon 18-äänikertaiset urut on rakennettu Kangasalan urkutehtaassa 1958. Samana vuonna Veitsiluoto Osakeyhtiö lahjoitti kirkolle arvokkaan hopeisen ehtoolliskaluston. Kirkosalissa on kuvanveistäjä Taisto Martiskaisen puureliefi Pyhiinvaeltajat vuodelta 1967. Veitsiluodon kirkon risti on niin sanottu Pietarinristi, jossa poikkipuu on alhaalla. File:Veitsiluodon kirkon urut.jpg|Veitsiluodon kirkon urut. == Lähteet == Luokka:Kemin kirkkorakennukset Luokka:Suomen kivikirkot
N’guigmi

N’guigmi (myös Nguigmi tai Ngigmi) on kaupunki N’guigmin departementissa Diffan alueella Nigerissä. Kaupungissa oli vuoden 2001 väestönlaskennassa 15 922 asukasta. Vuonna 1977 N’guigmin väkiluku oli 8 267 ja vuonna 1988 puolestaan 9 537. N’Guigmi oli alun perin kalastajakylä, mutta Tšadjärven kuivumisen takia se on jäänyt keskelle autiomaata. Kaupungissa on raja-asema ja varuskunta. Ravintoloita tai hotelleja ei ole. Eteläpuolella sijaitsee torialue. Kaupunkiin johtaa huonokuntoinen tie Diffan kautta Zinderistä. Se on viimeinen asutuskeskus ennen Tšadin rajaa, jonne on noin 45 kilometrin matka. Julkista liikennettä rajan yli ei ole. N’guigmista Tšadissa sijaitsevaan Maon kaupunkiin kulkee viikoittain pari Land Cruiseria, joiden kyydissä on mahdollista päästä Tšadiin. N’guigmin ja Diffan välillä kulkee muutamia puskatakseja. == Ilmasto == == Lähteet == == Aiheesta muualla == Luokka:N’Guigmin departementti Luokka:Nigerin kaupungit
Luettelo suomalaisista elokuvatapahtumista

Tämä on luettelo elokuvajuhlista ja muista elokuvatapahtumista Suomessa. * Aave-festivaali, vaihtoehtoinen liikkuvan kuvan festivaali Helsingissä, huhtikuussa * Arktisen upeeta, pohjoismaisen elokuvan festivaali Jyväskylässä, lokakuussa * Blue Sea Film Festival Raumalla * Cinemaissi, Latinalaisen Amerikan elokuvan festivaali Helsingissä lokakuussa * DocPoint, tammikuussa järjestettävä dokumenttielokuvafestivaali Helsingissä * Espoo Ciné, elokuun lopulla Espoossa * Etnia, Turussa lokakuussa * Filmiä ja valoa, Ylistarossa, vuodesta 2007 lähtien. * Helsinki African Film Festival * Helsinki Cine Aasia * IIK!!, kauhuelokuvafestivaali Iissä. * Jussi-gaala, Suomen vanhin ja arvostetuin elokuva-alan palkinto. * Kino Lokakuu, venäläisen elokuvan festivaali Helsingissä, helmikuussa * Loikka tanssielokuvafestivaali, Helsingissä huhtikuussa * Mykkäelokuva festivaalit, Forssassa, vuodesta 2001 lähtien. * Night Visions, kauhuelokuvafestivaalit Helsingissä, huhtikuussa ja loka-marraskuussa * Oulun kansainvälinen lasten- ja nuortenelokuvien festivaali * Oulun musiikkivideofestivaalit * Rakkautta ja anarkiaa, Helsingissä syyskuussa * Red Carpet – kotimaisen elokuvan festivaali, elo- syyskuun vaihteessa * Reikäreuna, Orivedellä - järjestettiin vuosina 2010-2014 * Rokumentti, rockelokuvafestivaali Joensuussa marraskuussa * Season Film Festival ent. Artisokka Film Festival, Helsingissä huhtikuussa * Skábmagovat, saamelaisen elokuvan festivaali Inarissa * Sodankylän elokuvajuhlat, kesäkuussa * Suomalaisen elokuvan festivaali, Turussa keväällä * Tampereen elokuvajuhlat, maaliskuussa * Vinokino, seksuaali- ja sukupuolivähemmistöihin keskittyvä festivaali * Viscult, antropologisen elokuvan festivaali Joensuussa syys-lokakuussa * Viva Erotica, Helsinki (WHS/Union), huhtikuussa vuodesta 2016 alkaen *
Globaali nälkäindeksi

Globaali nälkäindeksi (, lyhennys GHI) on moniulotteinen tilastollinen mittari, jolla kuvataan valtioiden ja alueiden nälkätilannetta. Mittari ottaa nykyisin (2021) huomioon neljä osatekijää: (1) lasten (0-4 v) aliravitsemus (% lapsista), (2) lasten (0-4 v) hidaskasvuisuus (stunted growth; alhainen pituus ikään nähden; akuutti aliravitsemus), (3) lasten (0-4 v) krooninen vakava aliravitsemus (wasting; alhainen paino- pituus-suhde; elimistö kuluttaa mm. omia lihaksia ravintonaan) (4) lapsikuolleisuus. GHI mittaa nälänhädän vastaisen työn onnistumisia ja epäonnistumisia. Osatekijät 1 ja 3 otetaan indeksissä huomioon painolla 1/3 ja osatekijät 2 ja 3 painolla 1/6. Indeksiä päivitetään kerran vuodessa. Vuoden 2021 globaalin nälkäindeksin mukaan maailman valtioista 47:n nälkätilanne on äärimmäisen hälyyttävä, hälyyttävä tai vakavalla tasolla. Mittarin mukaan nämä maat eivät tule saavuttamaan vuodeksi 2030 asetettua kestävän kehityksen toista tavoitetta: Ei nälkää. Lisäksi 10 muussa valtiossa oli kohtalainen, vakava tai hälyyttävä nälkätilanne ja vuoden 2012 tasosta heikentynyt nälkätilanne. Ruokaturva on uhattuna monesta suunnasta. Tilannetta ovat heikentäneet muun muassa ilmastokriisi, COVID-19 -pandemia, ja vakavuudeltaan kasvaneet väkivaltaiset konfliktit. Väkivaltaiset konfliktit synnyttävät nälkää. Rauhan rakentaminen ja tokenemiskykyisten ruuan tuotanto- ja jakelujärjestelmien rakentaminen voivat osaltaan edistää sekä ruoka- ja ruokintaturvallisuutta että rauhaa. Indeksin kehitti International Food Policy Research Institute, ja se otettiin käyttöön vuonna 2006. Vuodesta 2007 saksalainen voittoa tavoittelematon yhdistys Concern Worldwide on osallistunut indeksin julkaisuun. Indeksin laskentatapa pysyi samana vuosina 2006-2014, mutta sittemmin indeksiä on muutettu. Vuonna 2021 aineistoa kerättiin 135 maasta, jotka täyttivät GHI-indeksin tarpeen. GHI-indeksi saatiin laskettua 116 maalle vuosien 2016-2020 lähtöaineiston perusteella. 19 maasta ei ollut tarpeeksi dataa, mutta näistäkin 12 saatiin ehdollisesti luokiteltua GHI- indeksiin. Seitsemän maan osalta tiedonpuute oli niin vakava, ettei luokittelua voitu tehdä. Vuonna 2009 indeksi laskettiin 121 kehitysmaalle ja NIC-maalle. Indeksillä on vuosittain vaihtuva teema. Vuoden 2009 teema oli sukupuolten välisen tasa-arvon ja nälän välinen yhteys. ==Lähteet== Luokka:Ravinto-oppi Luokka:Köyhyyden mittaaminen ja määrittely Luokka:Maatalouspolitiikka
Maanpäällinen liike

Maanpäällinen liike kehittyi kun eläimet siirtyivät merestä maanpäälliseen ympäristöön ja kohtasivat erilaisia ongelmia kuin vedessä. Maanpäälliseen liikkumiseen on kolme tapaa: * Jalkoja hyödyntävä liike * Raajaton liike, jossa hyödynnetään pääasiassa kehoa liikkeen aikaansaamiseen * Pyöriminen Jalkoja hyödyntävä tapa liikkua on yleisin maanpäällinen liikkumismuoto. Se on selkärankaisten ja niveljalkaisten liikkumismuoto. Raajaton liikkuminen on yleistä selkärangattomilla, joilla ei ole ulokkeita, joita voisi hyödyntää liikkumisessa. Pieni joukko eläimiä on myös kehittänyt tavan liikkua pyörimällä. Liikkuminen voi tapahtua joko painovoiman avulla, tai eläimen itse aikaansaaman energian avulla. Eläimet yleensä kiertyvät vaaran uhatessa kerälle ja vierivät vaaran ulottumattomiin huomattavasti nopeammin kuin normaalisti liikkuessaan. luokka:Fysiologia
Euroopan unionin motto

Euroopan unionin motto on "Moninaisuudessaan yhtenäinen". Se on Euroopan unionin virallinen motto ja yksi unionin uusimmista symboleista. Se otettiin käyttöön vuonna 2000. Unionin motosta oli ollut puhetta jo aikaisemmin, kun Patrick La Prairie ehdotti Ouest-France -lehdessä kilpailun järjestämistä toisen asteen opiskelijoille. Motto kuvastaa sitä, että erilaiset valtiot tulevat yhteen, koska ne jakavat samat arvot: ihmisarvon, vapauden, demokratian, tasa-arvon, laillisuusperiaatteen, ihmisoikeuksien ja vähemmistöjen oikeuksien kunnioittamisen. == Motto unionin 24 virallisella kielellä == * * * * * * * * * * * * * * * * * * * * * * * * Lähde: == Lähteet == motto
Avoin laitteisto

Avoin laitteisto () on avoimin periaattein kehitetty laitteisto tai laite, jonka suunnitteluasiakirjat, kuten raaka-ainelistat, piirikaaviot ja piirilevyjen johdatuskuviot ovat avoimesti kenen tahansa saatavilla, hyödynnettävissä, muokattavissa ja jaettavissa. Suunnitteluasiakirjat ja muu materiaali lisensoidaan avoimella lisenssillä. Lisäksi laitteen käyttämiseen tarvittava laiteohjelmiston ja laiteajurien tulee olla avointa lähdekoodia. == Avoimia laitteistoja == * Arduino-prosessorikortti * RepRap-3D-tulostin * eCorolla-sähköauto * RONJA (optinen tiedonsiirtotekniikka) == Lähteet == == Aiheesta muualla == * Open Hardware Repository *
Volovo

Volovo on alternative metal -yhtye FM2000:n esikoisalbumi, joka julkaistiin omakustanteena vuonna 2004. Albumin saatesanoissa yhtye mainitsee albumin musiikin olevan ”hc-heviä äärimmillään”. == Vastaanotto == Albumi sai suopean vastaanoton. Desibelin Mika Roth antoi albumille kolme ja puoli tähteä viidestä, kiitellen kappaleiden rakennetta sekä eritoten sovituksia, sekä vertasi musiikkia Mokoman ja Stam1nan kaltaiseksi ”hc-metalliksi”. Imperiumin Niko Kaartinen antoi albumille kolme tähteä viidestä, kehuen yhtyeen yhden vahvuuden olevan kolme vokalistia, ja kehui albumia iskeväksi. Molemmissa arvosteluissa musiikki tuomittiin ajoittain hieman puuduttavaksi. Lammaszinen Markus Veijalaisen mukaan ”FM2000 todellakin on synonyymi sanalle ruma”, myöntäen kuitenkin albumin löytävän kuulijakuntansa. == Kappaleet == # # # # # # # # # # # == Kokoonpano == * Sebü – laulu, basso * Rota – kitara * Vepa – kitara * Kosmo – rummut == Arvostelut == * Desibeli.net: * Imperiumi.net: * Lammaszine: ristiriitainen == Aiheesta muualla == * Volovo itunes.com -sivustolla * Volovo discogs.com -sivustolla == Lähteet == Luokka:Vuoden 2004 esikoisalbumit Luokka:FM2000:n albumit
Finnkino Fantasia

Finnkino Fantasia on Finnkino-elokuvateatteriketjun elokuvateatteri Jyväskylässä. Se sijaitsee Jyväskeskuksessa kaupungin keskustassa. Fantasiassa on kuusi salia ja 803 paikkaa. Valmistuessaan vuonna 1993 se oli Suomen ensimmäinen elokuvakeskus tai monisaliteatteri. Fantasian käyttöaste on Finnkinon teattereista korkein, kun elokuvissa kävijöiden määrä suhteutetaan alueen asukaslukuun. Vuonna 2012 kävijöitä oli yhteensä 292 230 ja ensi-iltoja 221. Fantasialle on suunniteltu uusia ja suurempia tiloja remontoitavaan Kauppakulmaan. ==Lähteet== == Aiheesta muualla == * Finnkino Fantasia Luokka:Jyväskylän rakennukset ja rakennelmat Luokka:Suomen elokuvateatterit Luokka:Jyväskylän kulttuuri
Sähköautot – Nyt!

Sähköautot - Nyt! on Suomessa 2007 perustettu avoin yhteisö, jonka tarkoituksena on rakentaa sähköautoja muuttamalla polttomoottorin tilalle sähkömoottori ja tukea sähköajoneuvojen tuloa käyttöön. Yhteisö on rakentanut Toyota Corollasta sähkökäyttöisen eCorollan. Yhteisö toimii suurelta osin netissä avoimen kehitystyön toimintamallilla. Autojen rakentaminen alkoi Hausjärven kunnan Hikiän kylässä.Tuunaa itse sähköauto!, YLE 2010 yhteisön toiminta keskittyi merkittävästi Tampereelle, jonne perustettiin Tampereen sähköajoneuvokeskus.Tampereesta on tulossa sähköautojen suurkaupunki, AamulehtiKova tavoite: Sähköautoilla 2 000 työpaikkaa Tampereelle, Tamperelainen Yhteisöllä on myös useita sisaryhteisöjä, kuten: Latausverkosto - Nyt! Kotilataus - Nyt! == Katso myös == * Sähköautot Suomessa == Lähteet == == Aiheesta muualla == * Sähköautot - Nyt! -sivusto Luokka:Sähköautot
Electric Motor Show

Electric Motor Show (EMS) on vuosittain Helsingissä järjestettävä sähköajoneuvoja esittelevä tapahtuma. Messut järjestettiin ensimmäisen kerran marraskuussa 2009.Ensimmäisenä Euroopassa Electric Motor Show - näe Tesla Roadster, Automerkit.fi EMS-messujen järjestelyistä vastaa shift2e, joka on viestintätoimisto Pixoi Oy:n liiketoimintayksikkö.Suomen Messut Osuuskunta: Suurlähettiläs Bruce Oreck avaa Electric Motor Show -sähköajoneuvotapahtuman . Lehdistötiedote Kauppalehti 2.9.2010. == Lähteet == == Aiheesta muualla == *EMS-messujen sivusto Luokka:Sähköautot Luokka:Helsingin tapahtumat Luokka:Autonäyttelyt
Bogdan Musiol

Bogdan Musiol (s. 25. heinäkuuta 1957 Świętochłowice, Ylä-Sleesia) on saksalainen entinen rattikelkkailija, joka aktiiviaikoinaan edusti Itä-Saksaa. ==Ura== Puolassa syntynyt Musiol muutti Itä-Saksaan perheensä kanssa 1960-luvulla. Aluksi hän kilpaili kuulantyönnössä ennen siirtymistään rattikelkkailun pariin vuonna 1977. Aluksi hän kilpaili Horst Bernhardtin jarrumiehenä kahden miehen kelkkailussa. Vuonna 1978 hän voitti Lake Placidissa ensimmäisen maailmanmestaruudensa, Horst Schönaun johtamassa miehistössä neljän miehen kelkkailussa. Uransa mittaan hän kuului lähes kaikkien kansainvälisiä voittoja saavuttaneiden itäsaksalaisten pilottien, Bernhard Germeshausenin, Meinhard Nehmerin, Bernhard Lehmannin, Detlef Richterin ja Wolfgang Hoppen, miehistöihin. Hän kilpaili vuosina 1980–1994 viisissä olympiakisoissa ja saavutti kaikkiaan 24 aikuisten arvokisamitalia olympia-, MM- ja EM-kilpailuista. Ammatiltaan Musiol oli sotilas. Seuratasolla hän edusti ASK Vorwärts Oberhofia. ==Arvokisamitalit== *Olympialaisethttp://sports123.com/bob/mo-2.htmlhttp://sports123.com/bob/mo-4.html *1980 :neljän miehen kelkka: kultaa (Nehmer, Musiol, Germeshausen, Gerhardt) :kahden miehen kelkka: pronssia (Nehmer, Musiol) *1984 :neljän miehen kelkka: hopeaa (Lehmann, Musiol, Voge, Weise) :kahden miehen kelkka: hopeaa (Lehmann, Musiol) *1988 :neljän miehen kelkka: hopeaa (Hoppe, Schauerhammer, Musiol, Voge) :kahden miehen kelkka: hopeaa (Hoppe, Musiol) *1992 :neljän miehen kelkka: hopeaa (Hoppe, Musiol, Kühn, Hannemann) Maailmanmestaruuskilpailuthttp://sports123.com/bob/mw-2.htmlhttp://sports123.com/bob/mw-4.html *1978 :neljän miehen kelkka: kultaa (Schönau, Bernhardt, Seifert, Musiol) *1982 :neljän miehen kelkka: hopeaa (Lehmann, Wetzig, Musiol, Weise) *1987 :neljän miehen kelkka: hopeaa (Hoppe, Musiol, Wetzig, Schauerhammer) *1989 :kahden miehen kelkka: kultaa (Hoppe, Musiol) :neljän miehen kelkka: pronssia (Hoppe, Ferl, Musiol, Voge) *1990 :kahden miehen kelkka: pronssia (Hoppe, Musiol) *1991 :neljän miehen kelkka: kultaa (Hoppe, Musiol, Kühn, Langen) Euroopanmestaruuskilpailuthttp://sports123.com/bob/me-2.htmlhttp://sports123.com/bob/me-4.html *1978 :neljän miehen kelkka: pronssia (Schönau, Bernhardt, Seifert, Musiol) *1979 :neljän miehen kelkka: pronssia (Schönau, Bernhardt, Kirchner, Musiol) :kahden miehen kelkka: pronssia (Nehmer, Musiol) *1981 :neljän miehen kelkka: pronssia (Lehmann, Musiol, Wetzig, Weise) *1983 :kahden miehen kelkka: kultaa (Lehmann, Musiol) :neljän miehen kelkka: hopeaa (Lehmann, Musiol, Voge, Weise) *1986 :kahden miehen kelkka: hopeaa (Lehmann, Musiol) :neljän miehen kelkka: hopeaa (Lehmann, Trübner, Voge, Musiol) *1987 :neljän miehen kelkka: kultaa (Hoppe, Schauerhammer, Wetzig, Musiol) *1989 :kahden miehen kelkka: hopeaa (Hoppe, Musiol) ==Lähteet== * Sports Reference: Bogdan Musiol ===Viitteet=== Luokka:Itäsaksalaiset olympiavoittajat Luokka:Itäsaksalaiset rattikelkkailijat Luokka:Saksalaiset rattikelkkailijat Luokka:Vuonna 1957 syntyneet Luokka:Elävät henkilöt
Daemoonseth – Act II

Daemoonseth – Act II on puolalaisen black metal -yhtyeen Christ Agonyn toinen studioalbumi, joka on julkaistu vuonna 1994. ==Kappalelista== # # # # # # ==Kokoonpano== * Cezar – kitarat & laulu * Ash – bassokitara, taustalaulu * Tomasz Bonarowski – kosketinsoitin * Żurek – rummut, perkussiot ==Aiheesta muualla== * Daemoonseth – Act II Discogsissa * Luokka:Vuoden 1994 albumit Luokka:Christ Agonyn albumit
Bernhard Germeshausen

Bernhard Germeshausen (21. elokuuta 1951 Heilbad Heiligenstadt – 15. huhtikuuta 2022) oli saksalainen rattikelkkailija, joka aktiiviaikoinaan edusti Itä-Saksaa. Hänen seuransa oli ASK Vorwärts Oberhof. Germenhausen aloitti urheilu-uransa yleisurheilijana. Vuonna 1974 hän sijoittui kymmenottelussa DDR:n mestaruuskilpailuissa neljänneksi. Hänen ennätyksensä kymmenottelussa oli silloisella pistelaskussa 7534, mikä nykylaskutavalla vastaisi pistemäärää 7386. Rattikelkkailun pariin Germeshausen siirtyi vuonna 1975, aluksi jarrumiehenä, ja voitti Meinhard Nehnerin kanssa Itä-Saksan mestaruuden. Seuraavana vuonna Innsbruckin olympialaisissa hän voitti olympiakultaa Nehnerin miehistössä sekä kahden että neljän miehen kilpailussa. Neljä vuotta myöhemmin Lake Placidin olympialaisissa hän uusi olympiavoittonsa neljän miehen kelkkailussa Nehnerin ohjaamassa kelkassa ja saavutti kahden miehen kelkkailussa hopeaa pilottina ennen pronssille jäänyttä Nehmeriä. Maailmanmestaruuksia hän saavutti uransa aikana kaikkiaan kolme, joista kaksi pilottina, ja Euroopan mestaruuksia kolme. Lisäksi hän saavutti useita himmeämpiä mitalisijoja arvokilpailuista. Koulutukseltaan Germeshauser oli liikunnanopettaja. Hän eli ja työskenteli Erfurtissa. ==Arvokisamitalit== Olympialaisetsports123.com (arkistoitu versio)sports123.com (arkistoitu versio) *1976 :neljän miehen kelkka: kultaa (Nehmer, Babock, Germeshausen, Lehmann) :neljän miehen kelkka: kultaa (Nehmer, Germeshausen) *1980 :neljän miehen kelkka: kultaa (Nehmer, Musiol, Germeshausen, Gerhardt) :kahden miehen kelkka: hopeaa (Germeshausen, Gerhardt) Maailmanmestaruuskilpailutsports123.com (arkistoitu versio)sports123.com (arkistoitu versio) *1977 :neljän miehen kelkka: kultaa (Nehmer, Germeshausen, Gerhardt, Bethge) *1978 :neljän miehen kelkka: pronssia (Nehmer, Germeshausen, Gerhardt, Bethge) *1979 :neljän miehen kelkka: hopeaa (Nehmer, Richter, Germeshausen, Gerhardt) *1981 :neljän miehen kelkka: kultaa (Germeshausen, Gerhardt, Gerlach, Trübner) :kahden miehen kelkka: kultaa (Germeshausen, Gerhardt) Euroopanmestaruuskilpailutsports123.com (arkistoitu versio)sports123.com (arkistoitu versio) *1978 :neljän miehen kelkka: hopeaa (Nehmer, Gerhardt, Germeshausen, Bethge) :kahden miehen kelkka: hopeaa (Germesheuen, Gerhardt) *1979 :kahden miehen kelkka: kultaa (Germeshausen, Gerhardt) :neljän miehen kelkka: kultaa (Nehmer, Babock, Germeshausen, Gerhardt) *1980 :kahden miehen kelkka: hopeaa (Germesheuen, Gerhardt) *1981 :neljän miehen kelkka: kultaa (Germeshausen, Trübner, Gerlach, Gerhardt) :kahden miehen kelkka: hopeaa (Germesheuen, Gerhardt) *1983 :kahden miehen kelkka: hopeaa (Germesheuen, Gerhardt) ==Lähteet== * ===Viitteet=== Luokka:Itäsaksalaiset rattikelkkailijat Luokka:Itäsaksalaiset olympiavoittajat Luokka:Vuonna 1951 syntyneet Luokka:Vuonna 2022 kuolleet
Nurmikeilailu Kansainyhteisön kisoissa 2010

Kansainyhteisön kisojen 2010 nurmikeilailu järjestettiin J.N. Sports complexissa 4.–13. lokakuuta 2010. Kilpailujen ohjelmassa oli kolme sarjaa sekä miehille että naisille. == Mitalistit == Lähde: cwgdelhi2010.org === Miehet === Sarja Kultaa Hopeaa Pronssia Single Rob Weale Leif Selby Gary Kelly Parikilpailu Shaun Addinall Gerald Baker Stuart Airey Merv King Khairul Abd Kadir Fairul Abd Muin Trio Johann du Plessis Wayne Perry Gidion Vermeulen Mark Casey Wayne Turley Brett Wilkie Mark Bantock Rob Newman Graham Shadwell === Naiset === Sarja Kultaa Hopeaa Pronssia Single Natalie Melmore Val Smith Kelsey Cottrell Parikilpailu Ellen Falkner Amy Monkhouse Hashimah Ismail Zuraini Khalid Anwen Butten Hannah Smith Trio Tracy-Lee Botha Susanna Nel Susanna Steyn Claire Duke Julie Keegan Sharyn Renshaw Sian Gordon Sandy Hazell Jamie-Iea Winch == Lähteet == Luokka:Nurmikeilailu Luokka:Kansainyhteisön kisat 2010
Sara Ahde

Sara Ahde (s. 1979 Oulu) on suomalainen kuvataiteilija, joka tekee valokuva- ja videotaidetta. Hän opiskeli kuvataidetta Limingan taidekoulussa (1998–1999) ja Lontoossa (2000–2003), jossa asui pitkään. Ahde valmistui kuvataiteen kandidaatiksi (B.A. Hons.) Lontoon University of the Artsista, oppilaitoksesta Byam Shaw School of Art, Central St Martin’s School of Art and Design. Hän palasi Suomeen syksyllä 2008. Ahde käsittelee teoksissaan erityisesti ihmisten välisiä suhteita ja sosiaalisia rooleja. Hänellä on ollut useita näyttelyitä Englannissa vuodesta 2003 ja Suomessa vuodesta 2009 lähtien. Vuodesta 2009 Ahde on ollut Oulun taiteilijaseura 63 ry:n jäsen. Vuosina 2009–2013 hän oli Pohjoisen valokuvakeskuksen hallituksen jäsen. Vuodesta 2011 hän on ollut Valokuvataiteilijoiden liiton jäsen sekä vuodesta 2015 liiton hallituksessa. Hän asuu ja työskentelee Helsingissä. ==Lähteet== ==Aiheesta muualla== * Sara Ahteen kotisivut Luokka:Suomalaiset valokuvaajat Luokka:Suomalaiset videotaiteilijat Luokka:Vuonna 1979 syntyneet Luokka:Elävät henkilöt
Nolito

Manuel Agudo Durán eli Nolito (s. 15. lokakuuta 1986 Sanlúcar de Barrameda, Espanja) on espanjalainen jalkapalloilija. Hän edustaa espanjalaista Celta Vigoa ja on pelipaikaltaan hyökkääjä tai laitalinkki. Hänen lempinimensä Nolito tulee Manuel-nimestä käytetyn deminutiivin Ma-nolito päätteestä. == Seurajoukkueura == Nolito siirtyi kesällä 2008 Barcelonan organisaatioon, jossa hänet sijoitettiin seuran reservijoukkueeseen. Aikaisemmin urallaan hän oli edustanut Atlético Sanluqueñoa ja Écijaa. Ensiesiintymisensä Barcelonan edustusjoukkueessa hän teki 3. lokakuuta 2010 ottelussa Mallorcaa vastaan. Hänet vaihdettiin kentälle ottelun 78. peliminuutilla loukkaantuneen Pedron tilalle. Toisen esiintymisensä edustusjoukkueessa hän teki 2. helmikuuta 2011 Copa del Reyn toisessa osaottelussa Almeríaa vastaan. Hän pelasi Barcelonan ykkösjoukkueessa kaikkiaan vain kaksi Primera Divisiónin ja kolme Copa del Reyn ottelua ennen kuin siirtyi vapaalla siirrolla Benficaan kesällä 2011. Nolito pelasi Portugalin Primeira Ligassa kaudella 2011–2012 kaikkiaan 29 ottelua, joissa teki 11 maalia. Mestarien liigan karsinnoissa hän teki kolmessa ensimmäisessä ottelussaan maalin. Varsinaisessa Mestarien liigassa hän pelasi kahdeksassa ottelussa vaihtopelaajana ilman maaleja. Hän pelasi neljä ottelua, ei kuitenkaan finaalia, Benfican voittaessa Portugalin liigacupin. Seuraavalla kaudella Nolito pelasi Benficassa vain kuudessa liigaottelussa ja kolmessa Mestarien liigan ottelussa. Kevätkauden 2013 hän oli lainalla Granadassa tehden 17 Espanjan pääsarjaottelussa kolme maalia. Nolito siirtyi 2,6 miljoonan euron siirtosummalla Primera Divisiónin Celta Vigoon kesällä 2013. Hän pelasi seurassa kolmen kauden aikana yhteensä 100 pääsarjaottelua, joissa teki 39 maalia. Kausikohtaiset maalimäärät olivat aikajärjestyksessä 14, 13 ja 12. Kesällä 2016 Nolito siirtyi Manchester Cityyn 18 miljoonalla eurolla. == Maajoukkueura == Nolito pelasi ensimmäisen ottelunsa Espanjan jalkapallomaajoukkueessa ystävyysottelussa Saksaa vastaan marraskuussa 2014. Ensimmäisen arvokilpailujen karsintaottelunsa hän pelasi EM-karsintaottelussa Luxemburgia vastaan lokakuussa 2015. Ensimmäiset kaksi maaottelumaaliaan hän teki ystävyysottelussa Bosnia ja Hertsegovinaa vastaan toukokuussa 2016. Ensimmäisen arvokilpailujen lopputurnauksen ottelunsa hän pelasi Tšekkiä vastaan EM-kilpailuissa 2016. Ensimmäisen arvokilpailumaalinsa hän teki seuraavassa ottelussa Turkkia vastaan. Hän pelasi kisoissa Espanjan kaikki neljä ottelua. == Lähteet == == Aiheesta muualla == * Noliton esittely Futbolme-sivustolla * Noliton tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Sandspitin lentoasema

Sandspitin lentoasema (, ) on lentoasema Kuningatar Charlotten saariin kuuluvalla Moresbynsaarella, Brittiläisessä Kolumbiassa, Kanadassa. Se sijaitsee 2,8 kilometriä koilliseen Sandspitin asuinalueesta. Sandspit on saariryhmän tärkein lentoasema ja sieltä on päivittäisiä vuoroja Vancouveriin. Moresbynsaarelta on noin kahdenkymmenen minuutin lauttayhteys saariryhmän pääsaarelle, Grahaminsaarelle. Vuonna 2008 Sandspitin lentoasemalle suoritettiin 6 288 laskeutumista ja nousua. Lentoasemalla on sattunut vain yksi kuolemaan johtanut onnettomuus, kun 19. tammikuuta 1952 Tokiosta, Japanista JBLM McChord Field -lentoasemalle matkalla ollut Northwest Orient Airlinesin Douglas DC-4 tuhoutui epäonnistuneessa laskeutumisessa. Koneeseen oli tehty välitankkaus Alaskassa sijaitsevassa Elmendorfin lentotukikohdassa. Sen jälkeen kun kone oli ohittanut Sitkan kaupungin, lentäjä ilmoitti lennonjohdolle konevauriosta yhdessä koneen neljästä moottorista. Lentäjät päättivät laskeutua Sandspitin lentoasemalle turvallisuussyista. He yrittivät laskeutua kolmella jäljellä olevalla moottorilla, mutta rullattuaan jonkin aikaa kiitotiellä päättivät keskeyttää laskeutumisyrityksen ja yrittivät nousta uudelleen ilmaan. Kone putosi mereen noin 1,4 kilometrin päähän asemasta. Putoamisen syynä olivat todennäköisesti jään kertyminen siiville ja laskutelineongelmat. Lähes kaikkien matkustajien uskotaan selvinneen putoamisesta, mutta kaikki miehistön jäsenet sekä 33 neljästäkymmenestä matkustajasta menehtyivät hypotermiaan veden ja ilman lämpötilan takia. Sandspitistä Prince Rupertiin 11. toukokuuta 1953 matkalla ollut Canadian Pacific Air Linesin Catalina lentovene joutui onnettomuuteen laskeutuessaan Prince Rupertiin, turmassa kuoli kaksi matkustajaa. == Lentoyhtiöt ja kohteet == Lentoyhtiö Kohteet Air Canada Jazz Vancouver Hawkair Vancouver North Pacific Seaplanes Prince Rupert == Lähteet == == Aiheesta muualla == * YZP Airport Information Saapuvat ja lähtevät lennot * Weather Network Säätila lentoasemalla * CYZP - Sandspit Airport Information Worldwide Airport and FBO / Handler Data Luokka:Brittiläisen Kolumbian lentoasemat
Nokihuitti

Nokihuitti (Zapornia atra) on eteläisellä Tyynellämerellä sijaitsevan Pitcairnin saariryhmään kuuluvalla Henderson Islandilla elävä kotoperäinen rantakana. Sen populaatio on kooltaan 3 240–6 200 yksilöä ja kanta on vakaa. Alfred John North kuvaili lajin holotyypin vuonna 1908.The Internet Bird Collection == Lähteet == Luokka:Pikkuhuitit Luokka:Uhanalaiset linnut
Pikkusuokana

Pikkusuokana (Zapornia bicolor), myös Amaurornis bicolor, on eteläaasialainen rantakana. Sen elinympäristö ulottuu Koillis-Intiasta ja Myanmarista eteläiseen Kiinaan, Thaimaahan, Vietnamiin ja Laosiin, mahdollisesti myös Nepaliin. Arthur Hay Tweeddale kuvaili lajin holotyypin Rungbeestä Darjeelingista vuonna 1872.The Internet Bird Collection == Lähteet == Luokka:Pikkuhuitit
Cumberland

Cumberland tarkoittaa muun muassa seuraavia: *Cumberland, historiallinen kreivikunta Britanniassa *Cumberland, kaupunki Mainessa, Yhdysvalloissa *Cumberland, kaupunki Marylandissa, Yhdysvalloissa *Cumberlandjoki, joki Yhdysvalloissa *Cumberlandin piirikunta, piirikunta Mainessa, Yhdysvalloissa *Cumberlandin piirikunta, piirikunta New Jerseyssä, Yhdysvalloissa *Cumberlandin piirikunta, piirikunta Virginiassa, Yhdysvalloissa *USS Cumberland, usean Yhdysvaltojen laivaston aluksen nimi *Cumberlandinlammaskoira, koirarotu ;Britannian kuninkaallinen laivasto * HMS Cumberland (1695), 80-tykkinen kolmannen luokan linjalaiva * HMS Cumberland (1710), 80-tykkinen kolmannen luokan linjalaiva * HMS Cumberland (1739), 8-tykkinen polttolaiva * HMS Cumberland (1745), 8 -tykkinen polttolaiva * HMS Cumberland (1774), 74-tykkinen kolmannen luokan linjalaiva * HMS Cumberland (1803), kuunari * HMS Cumberland (1807), 74 -tykkinen kolmannen luokan linjalaiva * HMS Cumberland (1842), 70-tykkinen kolmannen luokan linjalaiva * HMS Cumberland (1902), Monmouth-luokan panssariristeilijä * HMS Cumberland (57), County-luokan raskas risteilijä * HMS Cumberland (F85), Tyypin 22 fregatti ==Sukunimi== * Richard Cumberland (1631–1718), filosofi ja piispa * Richard Cumberland (1732–1811), näytelmäkirjailija ja virkamies. *Wilhelm Cumberland (k. 1765), kenraali, Englannin kuninkaan Yrjö II:n poika
Yhdysvaltain talousromahdus 2008

Yhdysvaltain talousromahdus 2008 oli vakava taloukriisi Yhdysvalloissa. Siihen liittyi pankkien lamaantuminen. Työttömyys lisääntyi ja teollisuustuotanto pieneni. Sen seurauksena puhkesi asuntolainakuplan myötä Subprime-kriisi. Tämän mukana muutkin maailman maat joutuivat lamaan. Tilanteen korjaamiseksi vuoden 2008 lopussa säädettiin erityinen asetus, Emergency Economic Stabilization Act of 2008, jolla valtio pyrki estämään pankkien konkursseja lunastamalla tuottamattomia lainoja veronmaksajien rahoilla.Not so much bail- out as rip-off Guardian Kriisin alussa puhkesi asuntolainakupla: selvisi, että pankit olivat luotottaneet asunnonostajia ylisuurilla lainoilla pankkien voittojen kasvattamiseksi. Vuonna 2009 julkaistun Deutsche Bankin arvion mukaan vuonna 2011 joka toisen yhdysvaltalaisen asunnonomistajan maksamatta oleva asuntolaina on suurempi kuin heidän ostamansa asunnon arvo.About half of U.S. mortgages seen underwater by 2011 Reuters 2009 Liittovaltio otti 7. syyskuuta 2008 haltuunsa kaksi suurta asuntolainoittajaa, Fannie Maen ja Freddie Macin. Monet kansalaiset menettivät asuntonsa ja työttömien osuus nousi ennätykselliseen kymmeneen prosenttiin.The 2008-2010 Financial Crisis and How It Affected US Citizens USDTA Monissa Yhdysvaltojen kaupungeissa tyhjien ja hylättyjen asuntojen määrä kasvoi ennennäkemättömiin mittoihin. Jopa 5,4 miljoonaa asuntoa on tyhjillään maksamattomasta asuntolainasta johtuvan pakkolunastuksen vuoksi. Talousromahdus on myös korostanut taloudellisen epätasa-arvon merkitystä Yhdysvalloissa. Yhdysvaltain maatalousministeriön vuonna 2009 tekemän tutkimuksen mukaan joka kuudes amerikkalainen näkee ajoittain nälkää. Nälän pohjimmainen syy Yhdysvalloissa on köyhyys, mikä näkyy perustarpeiden kuten ruoan, suojan ja terveydenhuollon puutteena.http://www.verkkouutiset.fi/index.php?option=com_content&view;=article&id;=16042:joka- kuudes-amerikkalaisperhe-kaersii-ajoittain- naelaestae&catid;=35:ulkomaat&Itemid;=6 Lama vaikutti laajasti yhteiskunnan eri aloilla. Etenkin Yhdysvaltojen vanhakantainen autoteollisuus koki kovia ja on konkurssin partaalla. Kriisin seurauksena Yhdysvallat velkaantui pahasti. Sen valtionvelka ylitti toista kertaa historiassa sata prosenttia bruttokansantuotteesta.TAUSTA: Talouskriisi ja sotiminen USA:n velkakriisin takana YLE 2011 == Katso myös == *Finanssikriisi (2007–2009) == Lähteet == Luokka:Yhdysvaltain talous
Aspitates

Aspitates on lovimittareihin kuuluva perhosten suku. Sukuun kuuluvien lajien määrästä ei ole varmuutta, sillä osassa lähteitä Aspitates-lajeja on jaettu myös Semiaspilates ja Napuca -nimisiin sukuihin. Suvun tieteellinen nimi Aspitates on virheellisesti kirjoitettu muoto latinan sanasta Aspilates, joka tarkoittaa Plinius vanhemman teoksessaan Naturalis historia kuvaamaa arabialaista tulisen tai hopeisen väristä korukiveä. Georg Friedrich Treitschke loi suvun vuonna 1825, ja vaikka hän korjasi antamansa nimen kirjoitusasun vuoden 1827 julkaisussaan, käytetään suvun tieteellisenä nimenä silti tieteellisen luokittelun nimistösääntöjen mukaan t:llistä muotoa. == Lajeja == * Aspitates aberratus (H. Edwards, 1884) * Aspitates acuminaria (Eversmann, 1851) * Aspitates collinaria (Holt-White, 1894) * Luumittari (Aspitates gilvaria) (Denis & Schiffermüller, 1775) * Aspitates ochrearia (Rossi, 1794)Skinner: Colour Identification Guide to Moths of the British Isles, s. 67 * Aspitates stschurowskyi (Erschov, 1874) * Aspitates taylorae (Butler, 1893) == Lähteet == * === Viitteet === Luokka:Lovimittarit
La Vanguardia

La Vanguardia on espanjalainen sanomalehti, joka julkaistaan Barcelonassa. Sanomalehti on perustettu vuonna 1881. Lehteä julkaistiin alun perin pelkästään espanjaksi, mutta vuodesta 2011 siitä on julkaistu erillinen painos katalaaniksi. Lehteä on julkaistu keskimäärin 246 170 kappaletta päivässä. == Lähteet == Luokka:Espanjalaiset sanomalehdet Luokka:Barcelona
Pevek

Pevek (, tšuktšiksi Пээкин, Peekin) on pieni satama- ja kaivoskaupunki Tšukotkan autonomisessa piirikunnassa Venäjällä. Se sijaitsee Itä-Siperian meren Tšauninlahden rannalla. Kaupunki on Tšaunin piirin keskus. Asukkaita kaupungissa oli 4 162 henkeä (vuoden 2010 väestönlaskenta). Perek perustettiin vuonna 1936 (tai 1933) alun perin taajamana. Paikkakunnan nimi tulee viereisen vuoren tšuktšinkielisestä nimestä (Пээкиней), joka tarkoittaa lihavaa vuorta (пэвэк, пээк = lihava, leveä). Aikavälillä 1949–1957 kaupunkiin sijoittui kaksi NKVD:n työleiriä, jotka loivat perustaa kaupunkirakenteelle, teille ja kaivoksille. Tšauntšukotlag-leirin vangit (1949–1957) osallistuivat malminetsintään, kaivostöihin ja erilaisiin rakennustöihin. Lyhyempikestoisen Tšaunlagin (1951–53) vangit laitettiin puolestaan etsimään ja louhimaan radioaktiivisia maa-aineksia (uraania) sekä rakentamaan tietä. Kaupunki Pevekistä tuli vuonna 1967. Siellä on yksi Koillisväylän satamista; Pevekin lentoasema sijaitsee 15 km Pevekistä koilliseen. Talous perustuu kaivosteollisuuteen, joskin joidenkin kaivosten kannattavuus on heikentynyt. Myös rakennustarvikkeiden valmistusta. Nähtävyyksiin kuuluu paikallishistorian ja geologian museo. Noin 150 kilometrin päässä idästä (Пегтымель, Pegtymel) on löydetty säilyneitä muinaisia luolamaalauksia. Pevekissä toimii kelluva ydinvoimala Akademik Lomonosov, joka käynnistettiin joulukuussa 2019. Sen kaksi pientä reaktoria tuottavat sähköä yhteensä 70 megawattia. Venäjä esittelee Pevekin eräänä Koillisväylän satamapaikoista. Kaupunki on riippuvainen tästä meriväylästä esimerkiksi keskeisen infrastruktuurin rakennustarpeiden toimitusreittinä. == Asukasluvun kehitys == Oheinen taulukko kuvaa Pevekin väkiluvun kehitystä vuosina 1959–2010 suoritettujen väestönlaskentojen mukaan. Vuosi Pevekin asukasluku Taajaman asema 1959 5 752 kaupunkityyppinen taajama 1970 10 528 kaupunki 1979 11 060 kaupunki 1989 12 915 kaupunki 2002 5 206 kaupunki 2010 4 162 kaupunki ==Lähteet== ==Aiheesta muualla== * Epävirallinen kaupunkisivusto Luokka:Tšukotkan kaupungit Luokka:Venäjän Pohjoisen jäämeren satamat
Tšauninlahti

Tšauninlahti () on Itä-Siperian meren lahti Tšukotkan autonomisessa piirikunnassa Venäjällä. Sen pituus on 150 kilometriä, leveys 100 kilometriä ja suurin syvyys 25 metriä. Lahden suussa on Aionin saari. Itärannalla sijaitsee Pevekin satamakaupunki. ==Lähteet== ==Aiheesta muualla== *Syvyyskartta Luokka:Itä-Siperian meri Luokka:Tšukotkan lahdet Luokka:Pohjoisen jäämeren lahdet
Mörkö vei ilon

Mörkö vei ilon on Minttu Vettenterän kirjoittama lastenkirja. Kirja ilmestyi maaliskuussa 2010. Se voitti Päätalo-instituutin Möllärimestarikilpailun ”Lastenkirjat ja sadut” -sarjan vuonna 2010. == Lähteet == == Aiheesta muualla == * Kirjan kotisivut archive.org Luokka:Suomalaiset lastenkirjat Luokka:Vuoden 2010 kirjat
Phoenix Sky Harborin kansainvälinen lentoasema

Phoenix Sky Harborin kansainvälinen lentoasema (; ) on kansainvälinen lentoasema Maricopan piirikunnassa, Arizonassa, Yhdysvalloissa. Lentoasema on osavaltion vilkkain. Lentoasemalla on kolme terminaalia. Asemaa käyttäviä lentoyhtiöitä ovat muun muassa Alaska Airlines, American Airlines, Delta Airlines, Southwest Airlines ja US Airways. == Lähteet == == Aiheesta muualla == * Luokka:Arizonan lentoasemat
Hanno Suuri

Hanno Suuri oli karthagolainen valtiomies, sotapäällikkö ja roomalaisiin myönteisesti suhtautuneen rauhanpuolueen johtaja toisen puunilaissodan aikoihin. Hän oli Hamilkar Barkan ja tämän pojan Hannibalin poliittinen vastustaja. Hanno toimi Karthagon joukkojen komentajana Palkkasoturien sodassa, mutta hänen heikko menestyksensä sotapäällikkönä pakotti hänet jakamaan päällikkyyden Hamilkar Barkan kanssa. Yhdessä he löivät kapinalliset. Myöhemmin Hanno vastusti Hamilkarin ja tämän pojan Hannibalin valloituspolitiikkaa. == Lähteet == Luokka:Karthagon kenraalit Luokka:Rooman viholliset ja liittolaiset Luokka:Ennen ajanlaskun alkua syntyneet Luokka:Ennen ajanlaskun alkua kuolleet